האיש במצודה הרמה (סדרת טלוויזיה)
פרקים > העונה הראשונה

| רשימת הפרקים של העונה הראשונה> מס' | רשימת הפרקים של העונה הראשונה> שם | רשימת הפרקים של העונה הראשונה> שם | רשימת הפרקים של העונה הראשונה> בימוי | רשימת הפרקים של העונה הראשונה> תסריט | רשימת הפרקים של העונה הראשונה> תאריך שידור | רשימת הפרקים של העונה הראשונה>  | רשימת הפרקים של העונה הראשונה>  |
| --- | --- | --- | --- | --- | --- | --- | --- |
| 1 | העולם החדש | The New World | סמל | ספוטניץ | 15 בינואר 2015 |  |  |
הסוכן הנאצי ג'ו חודר לשורות המחתרת ונוסע מניו יורק לקאנון סיטי, ובמקביל ג'וליאנה מצטרפת למחתרת במקום אחותה ונוסעת מסן פרנסיסקו גם היא לקאנון סיטי. שניהם מביאים לשם סרטים זהים לכאורה, ולבסוף פוגשים האחד את השני. בסן פרנסיסקו, פרנק, בן זוגה של ג'וליאנה, נתפס על ידי המשטרה החשאית.
| 2 | זריחה | Sunrise | פרסיוול | ספוטניץ | 20 בנובמבר 2015 |  |  |
במטה המשטרה החשאית בסן פרנסיסקו פרנק נחקר אודות היעלמותה של ג'וליאנה, ולבסוף הוא משוחרר רגע לפני ההוצאה להורג שלו מתבצעת, לא לפני שכמה מבני משפחתו מוצאים להורג על ידי היפנים על רקע יהדותם. בקאנון סיטי ג'וליאנה נאבקת עם סוכן נאצי מקומי כאשר ג'ו מנסה להצילה ממנו. בניו יורק, ג'ון סמית', מראשי האס-אס במזרח ומפקדו האישי של ג'ו, מצליח להינצל ממארב של אנשי המחתרת המנסים להתנקש בו.
| 3 | האישה המאוירת | The Illustrated Woman | דני | שנאוז, רייט | 20 בנובמבר 2015 |  |  |
בקאנון סיטי ג'ו וג'וליאנה נמלטים מצייד ראשים אכזרי מקומי בשם "המרשל" המנסה לחסל אותם, ולבסוף מצליחים לגבור עליו. בסן פרנסיסקו, שר המסחר טאגומי פוגש בחשאי את רודולף וגנר, בכיר גרמני המגיע לביקור בדמות בדויה של סוחר שוודי. פרנק, מקבל החלטה סופית על רצונו לנקום ביפנים על רקע ביקורו הקרוב של יורש העצר היפני בסן פרנסיסקו.
| 4 | חזיונות | Revelations | ריימר | שנאוז, ריצ'דייל | 20 בנובמבר 2015 |  |  |
בקאנון סיטי ג'ו מתיידד יותר ויותר עם ג'וליאנה, ונקרע על חובתו למדינתו ולמפקדו סמית', אל מול הקשר שלו עם ג'וליאנה. לאחר שחברו הטוב אד מנסה בלא הצלחה לעצור את פרנק מנקמה ביפנים, פרנק יוצא להתנקש ביורש העצר. כתוצאה מכך משתבשת התוכנית של וגנר להעביר כהלכה את המסר שרצה להעביר לשר המדע היפני.
| 5 | החדש הנורמלי | The New Normal | ספייסר | ויליאמס | 20 בנובמבר 2015 |  |  |
לאחר שג'ו וג'וליאנה מעבירים את הסרטים שברשותם לאנשי המחתרת, הם נפרדים לשלום וחוזרים למוצאם, ג'ו לניו יורק וג'וליאנה לסן פרנסיסקו. ג'ו מתושאל על ידי מפקדו סמית' על מעשיו בקאנון סיטי, ובמקביל ג'וליאנה נחקרת על זה על ידי הקמפייטאי. בעוד ראש המשטרה החשאית, המפקח קידו, מתחיל בניסיונות לחקור את נסיבות ניסיון ההתנקשות ביורש העצר, וגנר וטאגומי עושים מאמץ נוסף להשלים את משימתם.
| 6 | שלושה קופים | Three Monkeys | מקורמיק | ויליאמס | 20 בנובמבר 2015 |  |  |
בניו יורק, ג'ו מצטרף לארוחה משפחתית בביתו של מפקדו סמית', ארוחה לרגל חגיגות יום הניצחון על בעלות הברית. לארוחה מצטרף מאוחר יותר וגנר, אשר הגיע בטיסה מסן פרנסיסקו. לאחר שסמית' חושד במניעיו של וגנר הוא שולח אותו לחקירה במטה האס-אס. בלילה, ג'ו מחפש מידע על הסרטים בביתו של סמית', אך זה תופס אותו. בסן פרנסיסקו, ג'וליאנה מתקבלת לעבודה במשרד של טאגומי.
| 7 | אמת | Truth | אנדרסון | פרוסט | 20 בנובמבר 2015 |  |  |
ג'ו נחקר על ידי מפקדו סמית', אשר שולח אותו למשימה בסן פרנסיסקו - לחזור למחתרת ולהשיג סרט חדש שאמור להיות ברשותה. בסן פרנסיסקו ג'וליאנה מגלה בעזרת טאגומי את מקום גופתה של אחותה ועל עבודתו של אביה עבור היפנים. פרנק מגלה פרטים חדשים אודות מעשיה האמתיים של ג'וליאנה בקאנון סיטי ועל מוצאו היהודי. טאגומי מגלה דברים חדשים על ג'וליאנה. המפקח קידו מאיץ את מאמצי חקירתו אודות ההתנקשות ביורש העצר.
| 8 | סוף העולם | End of the World | קוסמה | גרין | 20 בנובמבר 2015 |  |  |
בסן פרנסיסקו, ג'וליאנה יחד עם ג'ו שהגיע מניו יורק ואנשי המחתרת שהגיעו מקאנון סיטי משיגים הסרט החדש, אך נאלצים להימלט מפני המשטרה החשאית, ולבסוף נתפסים על ידי יאקוזה מקומית. בניו יורק, סמית' מגלה שבנו הבכור, גאוות משפחתו, לקה בניוון שרירים; ומברלין הגיע ריינהרד היידריך לעיר כדי לפגוש את וגנר במעצרו וסמית' במשרדו, כאשר מטרותיו האמתיות נשארות עלומות.
| 9 | חסד | Kindness | סלוביס | ריצ'דייל | 20 בנובמבר 2015 |  |  |
בסן פרנסיסקו, ג'ו וג'וליאנה מצליחים להשתחרר ממעצרם אצל המאפיה, ומנסים לחפש דרכים להימלט מהעיר. המפקח קידו מצליח להתקדם בחקירתו. בניו יורק, היידריך משחרר את וגנר ממעצרו ושלח אותו לברלין להתנקש בהיטלר, ובמקביל מזמין את סמית' להצטרף אליו למסע ציד ביום המחרת. סמית' מגלה מי החפרפרת של היידריך שהייתה במשרדו, ומחסל אותה. ג'ו וג'וליאנה צופים בתוכן הסרט החדש, ומופתעים לגלות בו דברים שלא ציפו להם.
| 10 | הדרך החוצה | A Way Out | פרסיוול | ויליאמס | 20 בנובמבר 2015 |  |  |
בסן פרנסיסקו, המפקח קידו תופס ומחסל את הנאצי שהתנקש ביורש העצר. פרנק וג'וליאנה מתעמתים עם ג'ו, אשר לוקח מהם את הסרט החדש. המחתרת מנסה לארגן מארב לגו', אך בעזרת ג'וליאנה הוא מצליח לחמוק לבסוף בספינה למקסיקו. בהרים הסמוכים לניו יורק, דורש היידריך מסמית' להצטרף אליו למהפכה נגד היטלר, אך לבסוף סמית' משתלט על היידריך ונשאר נאמן לפיהרר. במקביל, וגנר מגיע לגרמניה כדי לפגוש את היטלר במעונו שבאלפים האוסטריים, אך נמנע לבסוף מלחסל את היטלר ובמקום זאת מתאבד. בסן פרנסיסקו, מצליח טאגומי לחזות בעולם בה ארצות הברית חופשית וגרמניה הובסה במלחמה.
במאים: קן אולין, בראד אנדרסון, נלסון מקורמיק, מייקל סלוביס, דייוויד סמל, בריאן ספייסר, דניאל פרסיוול, קריין קוסמה ומייקל ריימר תסריטאים: ואלון גרין, רוב ויליאמס, פרנק ספוטניץ, אמה פרוסט, אוון רייט, ג'ייס ריצ'דייל ותומאס שנאוז